
Na podlagi 61. člena Zakona o javnih uslužbencih (Uradni list RS, št. 32/25 in 1400/26, v nadaljevanju ZJU-1) Ministrstvo za notranje zadeve in javno upravo, Štefanova ulica 2, 1501 Ljubljana, objavlja interni natečaj za zasedbo delovnega mesta v Stalnem predstavništvu Republike Slovenije pri Evropski uniji v Bruslju (SPBR), na področju informacijske družbe in horizontalnih vprašanj digitalizacije, za določen čas do štirih let, in sicer:

diplomat v zunanji službi.

Javni uslužbenci, ki se bodo prijavili na delovno mesto, morajo izpolnjevati naslednje pogoje:
· sklenjeno delovno razmerje za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela;
· sklenjeno pogodbo o zaposlitvi na uradniškem delovnem mestu ali strokovno-tehničnem delovnem mestu, če mu uradniški naziv miruje v skladu z določbami zakona, ki ureja javne uslužbence;
· univerzitetna izobrazba oziroma izobrazba, pridobljena po študijskem programu druge stopnje v skladu z zakonom, ki ureja visoko šolstvo;
· obvezno usposabljanje za imenovanje v naziv;
· najmanj 4 leta delovnih izkušenj;
· višja raven znanja angleškega jezika;
· višja raven znanja tujega jezika;
· usposabljanje s področij vsebin diplomatskega izpita (opravi se pred prvo napotitvijo);
· varnostno potrdilo za dostop do tajnih podatkov EU;
· dovoljenje za dostop do tajnih podatkov stopnje tajnosti »ZAUPNO« in »ZAUPNO EU« (najkasneje do zasedbe delovnega mesta).

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. 

Zahtevane delovne izkušnje se skrajšajo v primerih določenih v 62. členu Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25 in 1083/26).

Za javne uslužbence, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 101. členu ZJU-1.


Od kandidata se pričakuje:
· dobro poznavanje delovanja inštitucij Evropske unije, njihovih pristojnosti in vloge države članice ter orodij pri doseganju zadanih ciljev;
· dobro poznavanje postopkov pri pripravi stališč Republike Slovenije do zakonodajnih predlogov Evropske komisije;
· dobro poznavanje ključnih evropskih politik in predpisov ter izzivov s področja informacijske družbe;
· dobro poznavanje smeri razvoja področja v naslednjih 4 letih;
· dobro poznavanje stanja, strateških usmeritev, institucionalnega okvira in izzivov na področju digitalizacije v Sloveniji;
· sposobnost razumevanja in povezovanja digitalnih politik z drugimi področji politik EU;
· izkušnje s področja mednarodnega sodelovanja;
· sposobnost analitičnega presojanja;
· sposobnost strateškega razmišljanja;
· razvite pisne in ustne komunikacijske veščine;
· sposobnost načrtovanja, organiziranja in koordiniranja dela;
· sposobnost sodelovanja in usklajevanja z različnimi deležniki;
· samoiniciativnost;
· odgovoren in zanesljiv pristop k delu;
· sposobnost prilagajanja spreminjajočim se okoliščinam in prioritetam;
· učinkovita uporaba informacijskih orodij,
· znanje dela z računalnikom;
· komunikacijske veščine;
· sposobnost organiziranja.

Delovno področje: 
· oblikovanje gradiv in predlogov ukrepov s področja zunanjih zadev in mednarodnih odnosov;
· sodelovanje pri projektnih skupinah;
· opravljanje drugih nalog podobne stopnje zahtevnosti po navodilu vodje;
· nadomeščanje uslužbencev v diplomatskem predstavništvu;
· sodelovanje pri opravljanju nalog s področja zunanjih zadev in s področij, ki se navezujejo na zunanje zadeve in mednarodne odnose;
· opravljanje nalog s področja odnosov Republike Slovenije z Evropsko unijo;
· opravljanje nalog, povezanih z delom na delovnem mestu svetovalec za informacijsko družbo in horizontalna vprašanja digitalizacije.

Prednost pri izbiri bodo imeli kandidati z znanjem francoskega jezika.

Izbran kandidat more pred začetkom dela v zunanji službi uspešno opraviti zdravstveni pregled, ki vsebuje oceno psihofizične sposobnosti, ter priprave na Ministrstvu za zunanje in evropske zadeve. Pogoj za zasedbo delovnega mesta so tudi uspešno opravljene obvezne priprave v pristojnem sektorju ter razgovori v notranje organizacijskih enotah Ministrstva za zunanje in evropske zadeve ter drugih organizacijah in institucijah izven ministrstva po programu, ki ga pripravi pristojni sektor v sodelovanju s predstavništvom, v katerega bo kandidat razporejen. Pogoj za zasedbo delovnega mesta je tudi priprava smernic za delo in njihov uspešno opravljen zagovor. Kandidat mora izpolnjevati tudi posebne pogoje v skladu s 35. členom Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15, 30/18 – ZKZaš, 83/25 – ZOUL, 112/25 in 12/26 – ZMPDMA; v nadaljevanju ZZZ-1). Izbrani kandidat mora pred prvo napotitvijo opraviti usposabljanje iz vsebin diplomatskega izpita (na MZEZ) in pridobiti dovoljenje za dostop do tajnih podatkov (nacionalno in EU). Osebe, ki opravljajo delo v predstavništvih Republike Slovenije v tujini na podlagi 15. člena ali drugega odstavka 27. člena ZZZ-1 in niso imenovane v diplomatski naziv, se morajo pred prvo napotitvijo udeležiti usposabljanj s področij iz 24. člena Pravilnika o Diplomatski akademiji ter diplomatskem, višjem diplomatskem in konzularnem izpitu (Uradni list RS, št. 11/22 in 70/24) in pridobiti potrdilo o udeležbi na predavanjih, ki ga izda vodja akademije. To potrdilo ne velja kot potrdilo o opravljenem diplomatskem izpitu. 

Prijava mora biti obvezno oddana na obrazcu Vloga za premestitev, ki je priloga objave in mora vsebovati:
1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, ter leto in ustanova, na kateri je bila izobrazba pridobljena,
2. pisno izjavo kandidata o delovnih izkušnjah, iz katerih je razvidno izpolnjevanje pogoja glede predpisanih delovnih izkušenj z opredelitvijo časa opravljanja dela in zahtevnosti dela glede na raven izobrazbe, ki se zahteva za opravljanje tega dela, 
3. izpolnjevanje vseh drugih pogojev za razpisano delovno mesto,
4. o imenovanju v uradniški naziv ali o mirovanju naziva v skladu z zakonom, ki ureja javne uslužbence. 

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Komisija bo strokovno usposobljenost kandidatov presojala na podlagi predloženih dokazil ter na podlagi razgovora s kandidati ali s pomočjo morebitnih drugih metod preverjanja strokovne usposobljenosti. Komisija bo na podlagi izbirnega postopka določila, kdo je najbolj primeren kandidat za navedeno področje dela.

V izbirni postopek se v skladu s 65. členom ZJU-1 ne uvrsti kandidat, ki pošlje prijavo prepozno, kandidat, ki pošlje nepopolno prijavo ter kandidat, ki na dan izteka roka za vložitev prijave ne izkazuje izpolnjevanja natečajnih pogojev. V izbirni postopek se uvrstijo izključno kandidati, ki so zaposleni v organih državne uprave oziroma, na podlagi pristopne izjave tudi v drugih državnih organih in upravah lokalnih skupnosti. Spletna stran ministrstva, pristojnega za javno upravo, na kateri je objavljen seznam drugih državnih organov in uprav lokalnih skupnosti, ki so pristopili k internemu trgu dela: https://www.gov.si/drzavni-organi/ministrstva/ministrstvo-za-notranje-zadeve-in-javno-upravo/o-ministrstvu/direktorat-za-javni-sektor/center-za-kadre/#internitrg. 

Izbrani kandidat bo za čas opravljanja nalog začasno premeščen v Ministrstvo za zunanje in evropske zadeve in razporejen na diplomatsko delovno mesto v Stalno predstavništvo Republike Slovenije pri Evropski uniji v Bruslju, po izteku tega obdobja pa se bo vrnil na delovno mesto v organ, iz katerega je bil začasno premeščen na delo, ki ga je opravljal pred premestitvijo. Javni uslužbenec bo delo opravljal na sedežu predstavništva v uradnih prostorih na naslovu Rue Joseph II 14, 1000 Bruselj, Belgija, oz. v drugih uradnih prostorih, kjer predstavništvo opravlja svoje naloge.

Predviden čas napotitve je od 1. 1. 2027 dalje. 

Javnemu uslužbencu se za čas razporeditve na delo v predstavništvo Republike Slovenije v tujini določi plača za delo v tujini ter drugi prejemki v skladu z ZZZ-1 in Uredbo o plačah in drugih prejemkih javnih uslužbencev in funkcionarjev, povezanih z delom v tujini (Uradni list RS, št. 713/26). 

Za čas, ko javni uslužbenec dela v predstavništvu, je glede svojih dolžnosti in pravic izenačen z diplomati, v skladu s sistemizacijo delovnega mesta, poleg tega pa se ravna po navodilih organa oziroma organizacije, iz katere je bil napoten na delo. 

Kandidati pošljejo elektronsko prijavo na elektronski naslov gp.mnzju@gov.si, in sicer v roku 8 dni po objavi na osrednjem spletnem mestu državne uprave GOV.SI. V prijavi se obvezno sklicujte na številko: 1100-22/2026-1720 – interni natečaj za delovno mesto diplomata v SPBR. Veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na ta način, ni bila vložena. Obveščanje v postopku internega natečaja poteka po elektronski poti na elektronski naslov kandidata, s katerega je poslal prijavo na interni natečaj, ali ki ga je za namen obveščanja v postopku navedel v prijavi.

Obvestilo o končanem postopku internega natečaja bo objavljeno na osrednjem spletnem mestu državne uprave GOV.SI.

Informacije o delovnem področju: ga. Maja Stadler, tel. št. 01 555 58 00.

Informacije o izvedbi postopka: Mateja Gajšek, Urad za organizacijo in kadre, tel. 01 428 49 72.

V besedilu uporabljeni izrazi, zapisani v moški slovnični obliki, so uporabljeni kot nevtralni za moške in ženske.


Številka: 	1100-22/2026-1720-1   (00612-12)
Datum: 	3. 11. 2026

	

Franci Matoz
minister

